**TANULMÁNYI MOBILITÁS UTÁNI ELSZÁMOLÁSHOZ SZÜKSÉGES DOKUMENTUMOK**

A pénzügyi szerződés alapján a második részlet utalásához a résztvevőnek az alábbi dokumentumokat kell elküldenie az Erasmus+ Irodának. A résztvevőnek tiszteletben kell tartania a mobilitás pénzügyi szerződésben vállalt kezdő és befejező időpontját, ennek tükröződnie kell az elszámoláskor benyújtott dokumentumokban.

A résztvevő köteles az elszámolást legkésőbb a mobilitás befejezését követő 30 napon belül benyújtani.

**Dokumentumok:**

* **Transcript of Records** a partner egyetemen megszerzett kreditek számát, az osztályzatot vagy egyéb értékelési formát igazoló dokumentum (a partneregyetem által kiállított dokumentum)
* **Igazolás a partneregyetemtől** a mobilitás időtartamát illetően
* **Kérdőív kitöltése** az elektronikus formátumban érkezett kérdőív kitöltése (Participant Report)
* **Írásos összefoglaló** mobilitási időszakban végzett tevékenységről (max. 1 oldal, a résztvevő által eredeti tartalommal elkészítve és aláírással vállalva)
* **A nyelvtudás felmérésének (kezdeti és végső)** **eredményei** a ([www.academy.europa.eu](http://www.academy.europa.eu)) platformon
* **Az utazás igazolása** (beszállókártya / üzemanyagutalvány / tömegközlekedési jegy)
* **A szállás igazolása** (számlák, nyugták, bérleti szerződések stb.)